stanford-oval/wikipedia huggingface dataset:
ניידת החלומות
רקע

בשנת 2012 הנחה יהונתן רוזנהק את שעשועון הילדים "המחנה" של ערוץ מאיר לילדים. לאחר סיום הפרויקט הציע רוזנהק לערוץ את הרעיון ליצירת "ניידת החלומות", סדרה העוסקת בהגשמת חלומות לילדים. בריאיון לידיעות אחרונות תיאר יונתן את התהליך שעבר עד ליצירת התוכנית:
שמעתי שהם מקבלים בקרוב ערוץ בטלוויזיה ומחפשים תכנים. כתבתי מייל לעורך התוכן, 'יש לי מלא רעיונות לפורמטים לתוכניות ילדים'. כמובן שלא היה לי אף רעיון, אבל מה שעלה לי בראש זה 'חלום עליכם', תוכנית הילדים של עוזי חיטמן שמגשים חלומות שמאוד אהבתי כשהייתי קטן. חשבתי שאני אעשה משהו יותר עכשווי, ערכי. אני יושב עם מנהלי הערוץ והם אומרים, 'כן, אנחנו רוצים עשרה פרקים'. הפקנו, הפרקים עלו לשידור ואז הם ביקשו עוד עשרה פרקים, ועוד עשרה.
פורמט ומשתתפים

כל פרק בסדרה נפתח עם עלילה קומית קצרה של יהונתן והדובי שלו, כשבמהלכה הוא מקבל צליל התראה מ"תיבת החלומות" שלו, בה הוא מקבל בקשות מצולמות של ילדים ובני נוער המבקשים ממנו להגשים את חלומם. בעזרת רכב "ניידת החלומות", נוסע יהונתן אל הילד, שומעים ממנו בהרחבה על החלום שלו, ולאחר מכן מנסה יונתן להגשים לילד את חלומו, בעזרת אנשי מקצוע העוסקים בתחום.
בין 2012 ל-2023 שודרו חמש עונות של הסדרה, במהלכם התארחו מספר אישי ציבור וידוענים, ביניהם ראש ממשלת ישראל בנימין נתניהו, יושב ראש הכנסת יולי אדלשטיין, איש העסקים רמי לוי, הזמר רן דנקר, הזמר-יוצר חנן בן ארי, הסופרת גלילה רון־פדר-עמית, העיתונאית סיוון רהב מאיר, הקומיקאי נדב נוה, הכדורגלן דלה ימפולסקי, השחקן דב רייזר, הקוסם קליוסטרו הפנטומימאי עופר גורן והשף אבי לוי.
נעימת הנושא

נעימת הנושא של התוכנית היא השיר "חלום" אשר נכתב על ידי נדב הולנדר ובוצע בידי יובל מנדלסון באוקטובר 2012.
מועמדויות

| שנה | פרס | קטגוריה | תוצאה | ביבליוגרפיה |
| --- | --- | --- | --- | --- |
| 2016 | פרס האקדמיה הישראלית לטלוויזיה | סדרה לגיל הרך | מועמדות |  |
| 2017 | פרס האקדמיה הישראלית לטלוויזיה | סדרה לגיל הרך | מועמדות |  |
ראו גם

חלום עליכם
אסי טוביה וחברים
הערות שוליים

↑  עפרה לקס, לא לילדים בלבד, באתר ערוץ 7, 4 בנובמבר 2021
1 2    נבו זיו | צילום: יונתן בלום, יובל המבולבל של המתנחלים, באתר "ידיעות אחרונות", 16 בינואר 2017
↑   ניידת החלומות - מאחורי הקלעים, סרטון בערוץ "יהונתן מגשים החלומות הערוץ הרשמי", באתר יוטיוב (אורך: 16:57)
1 2 3  ניידת החלומות, באתר ערוץ מאיר לילדים
↑  כיכר השבת, ‏"היורש" של נתניהו? צפו באודישן של הילד אצל ראש הממשלה, באתר כיכר השבת, 27 באוגוסט 2017
↑  אביגיל זית, ‏מי זה בא? ראש הממשלה הבא | צפו במפגש המיוחד, באתר "סרוגים", 27 באוגוסט 2017
↑  צפו: נתניהו עשה אודישן לילד חובש הכיפה שרוצה להיות ראש ממשלה, באתר בחדרי חרדים, 27 באוגוסט 2017
1 2   ניידת החלומות - ראש הממשלה חלק א' (עם ביבי נתניהו וסיוון רהב מאיר), סרטון בערוץ "יהונתן מגשים החלומות הערוץ הרשמי", באתר יוטיוב (אורך: 19:36)
↑   ניידת החלומות - ראש הממשלה חלק ב' (עם ביבי נתניהו), סרטון בערוץ "יהונתן מגשים החלומות הערוץ הרשמי", באתר יוטיוב (אורך: 15:27)
↑  ניידת החלומות - עונה 3 - המאבטח האישי שלי חלק א', באתר ערוץ מאיר לילדים
↑  ניידת החלומות - עונה 3 - המאבטח האישי שלי חלק ב', באתר ערוץ מאיר לילדים
↑  היאלי יעקבי-הנדלסמן, לפעמים חלומות מתגשמים: רמי לוי נפגש עם שני מעריצים, באתר ישראל היום, 30 בנובמבר 2022
↑   ניידת החלומות העונה החדשה! - הרפתקה בסופר חלק ב', סרטון בערוץ "יהונתן מגשים החלומות הערוץ הרשמי", באתר יוטיוב (אורך: 18:34)
↑   ניידת החלומות - קליפ שווה | עם רן דנקר!!, סרטון בערוץ "יהונתן מגשים החלומות הערוץ הרשמי", באתר יוטיוב (אורך: 22:47)
↑   ניידת החלומות - העונה החדשה! חולם כמו אמיתי | עם חנן בן ארי הסרט המלא!, סרטון בערוץ "יהונתן מגשים החלומות הערוץ הרשמי", באתר יוטיוב (אורך: 38:13)
↑  ניידת החלומות - עונה 1 - הסיפור של מעיין, באתר ערוץ מאיר לילדים
↑   ניידת החלומות - הכתב הצעיר, סרטון בערוץ "יהונתן מגשים החלומות הערוץ הרשמי", באתר יוטיוב (אורך: 35:18)
↑   ניידת החלומות - כדורגלן, סרטון בערוץ "יהונתן מגשים החלומות הערוץ הרשמי", באתר יוטיוב (אורך: 19:00)
↑   ניידת החלמות פרק השחקן, סרטון בערוץ "יהונתן מגשים החלומות הערוץ הרשמי", באתר יוטיוב (אורך: 22:33)
↑   ניידת החלומות - איתן הקוסם, סרטון בערוץ "יהונתן מגשים החלומות הערוץ הרשמי", באתר יוטיוב (אורך: 15:01)
↑   ניידת החלומות - חלום ללא מילים, סרטון בערוץ "יהונתן מגשים החלומות הערוץ הרשמי", באתר יוטיוב (אורך: 22:50)
↑   ניידת החלומות - השפית רותי | עם השף אבי לוי, סרטון בערוץ "יהונתן מגשים החלומות הערוץ הרשמי", באתר יוטיוב (אורך: 19:47)
↑  מועמדים בקטגוריית סדרה לגיל הרך, באתר האקדמיה הישראלית לקולנוע וטלוויזיה, ‏2016
↑  שגיא בן נון‏, טקס פרסי הטלוויזיה: "אורי ואלה" הזוכה הגדולה, "גב האומה" גברה על "ארץ נהדרת", באתר וואלה, 17 במרץ 2017
↑  רשת 13, "אבודים" ו"דה וויס" זכו בפרסי האקדמיה לטלוויזיה, באתר חדשות 13, 17 במרץ 2017
↑  מועמדים בקטגוריית סדרה לגיל הרך, באתר האקדמיה הישראלית לקולנוע וטלוויזיה, ‏2017
בית הספר השחר

| --- | --- |

אין תמונה חופשית
 בית ספר יסודי
 תקופת הפעילות:  1951–הווה (כ־74 שנים) 
 מיקום
 מדינה:  ישראל ישראל
 קואורדינטות:  31°48′20″N 34°54′10″E﻿ / ﻿31.805583333333°N 34.902833333333°E﻿ / 31.805583333333; 34.902833333333
 אתר רשמי
  (למפת השפלה מוגדלת) בית הספר השחר(למפת השפלה רגילה) בית הספר השחר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר השחר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר השחר
 
בית הספר השחר הוא בית ספר יסודי אזורי מקיף שנוסד בשנת 1951 ביישוב טל שחר הנמצא בתחומי המועצה אזורית מטה יהודה. בשנת הלימודים תשפ"ה לומדים בו 404 תלמידים ב-15 כיתות לימוד.
הוא מקיים תוכניות לימוד כגון נגינה, אומנות, אמירים, תוכנית קרב ועוד. בעבר נלמדו בבית הספר מקצועות חקלאיים נוספים כגון: לול, גידול פרחים, רפת, ומטעים.
היסטוריה

בשנת 1951 הוקם בית הספר כשחוק לימוד חובה התש"ט (1949) חייב כל ילד מגיל חמש עד שלוש-עשרה ללמוד במוסד חינוכי מוכר. באפריל 1951, נרשם לבית הספר תלמיד אחד בלבד ושמונה חודשים לאחר מכן כבר נרשמו בטל שחר עשרה תלמידים בגילאי שש עד שלוש-עשרה.
המורות הראשונות של בית-הספר הגיעו מירושלים לאחר שסיימו את הסמינר למורים ונשלחו על ידי משרד החינוך לסייע בקליטת עלייה. שתי המורות לא רק לימדו, אלא אף ניהלו את בית-הספר הקטן. בית-הספר החל את דרכו עם שלושים ואחד תלמידים בשמונה שכבות גיל. בית-הספר גדל בהדרגה הן במספר התלמידים והמורים והן במספר השעות שהוקצבו לו ולכל שתי כיתות מונתה מורה, וכל מורה לימדה שתי קבוצות נפרדות עם ספרי לימוד שונים.
בספטמבר 1959 אוחדו בתי-הספר של כפר אוריה וטל שחר.
בשנים 1990-2000 עבר בית הספר לרשות המועצה.
הערות שוליים

↑  מידע אודות בית הספר נלקח מאתר היישוב טל שחר.
ועדת יל"ה - ילדים למען הסביבה
על הספקטרום

| --- | --- |

שלוש הדמויות הראשיות בסדרה, מימין לשמאל: עמית (בן יוספוביץ'), רון-רון (ניב מג'ר) וזוהר (נעמי לבוב)
 סוגה:  דרמה קומית
 יוצרים:  יובל שפרמן   דנה אידיסיס
 כותבים:  דנה אידיסיס
 בימוי:  יובל שפרמן
 שחקנים:  ניב מג'ר   נעמי לבוב   בן יוסיפוביץ'   אבי דנגור   אורי גת   טל יקימוב   רותי הולצמן   איתמר רוטשילד   ריף נאמן   לירז חממי   שירן הוברמן
 פרסים:  הסדרה הבינלאומית הטובה ביותר (פסטיבל Series Mania)
 פסקול:  רונן נגל
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  10
 הפקה
 מפיק:  אודי סגל   עמית גיטלזון   שלומית ארביב
 מפיקים בפועל:  חי כהנא
 חברת הפקה:  sumayoko
 עורכים:  מאיה קניג-בנטביץ' אילנה ריינה
 אתר צילומים:  רמת גן 
 צלמים:  גיא רז
 טכניקת צילום:  מצלמה יחידה 
 מוזיקה:  גיא לוי   טל אבן צור
 אורך פרק:  30 דקות
 שידור
 רשת שידור:  Yes הטלוויזיה בלוויין
 פורמט (תמונה):  4K
 תקופת שידור מקורית:  22 במאי 2018 – 24 ביולי 2018
 קישורים חיצוניים
 דף התוכנית ב-IMDb
 
על הספקטרום היא סדרת דרמה קומית ישראלית המספרת את סיפורם של שלושה צעירים על הספקטרום האוטיסטי, החולקים יחד דירה ברמת גן, וכל אחד מהם מתמודד בדרכו עם העולם שבחוץ. שלוש הדמויות הראשיות מגולמות על ידי ניב מג'ר, נעמי לבוב ובן יוספוביץ'.
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 10 | 10 | 22 במאי 2018 | 24 ביולי 2018 |
אטימולוגיה

שם הסדרה נגזר מתוך המונח "הספקטרום האוטיסטי", שהוא מושג המתאר רצף תסמונות שיש להן מכנה משותף ברור עם האוטיזם הקלאסי.
דמויות > דמויות ראשיות

עמית (בן יוסיפוביץ'): אוטיסט בתפקוד בינוני, שעדיין מנסה להבין את פעולות היומיום הבסיסיות. חברו הטוב הוא ארז. התאהב במלצרית ליאור ונכנס לדירתה בטעות, מה שנתפס כהטרדה.
זוהר (נעמי לבוב): בחורה יפה עם אינטליגנציה גבולית שעובדת במטבח של רשת ארומה, עד שבעל הרשת פיטר אותה עקב התנהלות אחיה לעובדות ומאז עבדה בספרייה בקניון. כמהה להיות נאהבת במסגרת קשר רומנטי. בעלת אח גדול בשם אשר, השומר עליה לאחר שהוריהם נפטרו.
רון "רון-רון" שולמן (ניב מג'ר): מומחה מחשבים בן 33, בעל תסמונת אספרגר, המגלה עניין רב במוצרים ובערוץ הקניות. נוטה להסתגר בביתו עקב חרדה מהחוץ. ישיר מאוד, כן, אובססיבי לגבי אמירת אמת ובלתי-חברותי.
דמויות > דמויות משניות

ארז דנינו (אבי דנגור): חברו הטוב של עמית. גר בהוסטל, ומדבר ללא הרף על מעבר מתוכנן לדירה משלו.
אשר (אורי גת): אחיה הגדול של זוהר, המשמש עבורה כמגן וכאפוטרופוס מאז מות הוריהם. יצא עם מלי אך היא עזבה אותו עקב התנהלותו הרגזנית.
יעלי (טל יקימוב): המדריכה של זוהר, עמית ורון בעונה ראשונה.
נאוה הרמן (רותי הולצמן): השכנה שמתגוררת מעל דירתם של רון-רון, זוהר ועמית ואמה של פז. עובדת כמבקרת מוצרים בעיתון, וסובלת מעודף משקל מורבידי. נפטרה בעונה הראשונה, ככל הנראה עקב שימוש בתרופות.
פז הרמן (סיגלית פוקס): בתה של נאוה שיורשת את דירתה. מתקשרת עם רון.
ליאור (ריף נאמן): מלצרית חדשה בבית הקפה השכונתי. שואפת להיות שחקנית. עמית מטריד אותה בטעות.
אלכס (איתמר רוטשילד): קלינאי התקשורת של זוהר היוצא עם יעלי.
מלי (לירז חממי): בת זוגו של אשר בעונה ראשונה. עוזבת אותו עקב התנהגותו הרגזנית.
דמויות > דמויות אורחות

תמיר (ניר שטראוס): ספרן על הספקטרום. אשר מזמין אותו לדייט רומנטי עם זוהר.
רון (דור מוסקל): בחור על הספקטרום האוטיסטי המגלה עניין בזוהר. עובד בבית חולים.
אנה (אילנה ברס): אחת העובדות ב-"ארומה" שעבדה עם זוהר.
עומאר (שאדי מרעי): אחד העובדים ב-"ארומה" שעבד עם זוהר.
אבי (שראל פיטרמן): מטרידן המצלם את זוהר במכוניתו אך נתפס על ידי אשר.
שלומית (גניה סנופ): בחורה מההוסטל של ארז. יוצאת לזמן קצר עם ארז.
שמרית (איריס ליה סופר): בחורה מההוסטל של ארז. עמית נפגש איתה לזמן קצר.
שמעון (יעקב זדה דניאל): בחור מההוסטל, חוזר בתשובה הקובע מזוזה בכניסה לדירה של זוהר, עמית ורון.
דודי (אופיר וייל): בחור מההוסטל העובר לגור בדירה משלו, מה שמרגיז את ארז המקנא.
מוטי בן ישי: בעל בית הקפה בה עמית וארז נוהגים לאכול וליאור עובדת.
רזיה ישראלי: הספרנית בחנות בקניון בה זהר עובדת.
רמי שטרן: בתפקיד עצמו.
הפקה

יוצרי הסדרה הם הבמאי יובל שפרמן והתסריטאית דנה אידיסיס. הסדרה הופקה על ידי אודי סגל ו-"Sumayoko Productions".
התסריטאית דנה אידיסיס, כתבה את הסדרה בהשראת סיפור חייו של אחיה האוטיסט שסובל מ-PDD ומתגורר יחד עם חבריו בדיור מוגן. הסדרה צולמה ברמת גן. הדברים המוצגים בסדרה מובאים מהחיים: את כתיבת הסדרה ליוו, בין השאר, דיירי הוסטל "בית אקשטיין" תל אביב. זו הסדרה הישראלית הראשונה שהתקבלה לפסטיבל טרייבקה האמריקאי. בנוסף, זכתה בפרס הסדרה הטובה בפסטיבל הטלוויזיה "Series Mania" בצרפת. ובכך הפכה לסדרת הטלוויזיה הישראלית הראשונה בהיסטוריה של הטלוויזיה הישראלית שזוכה בפרס בינלאומי חשוב טרם תחילת שידורה בישראל, ומבלי ששודרה באף מדינה בעולם. המוזיקה בסדרה מבוססת על אלבום שירי הילדים "שירים לעמליה".
הצלחת הסדרה

הסדרה זכתה בפרס "סדרת הדרמה הטובה ביותר" לשנת 2018 בטקס פרסי האקדמיה לטלוויזיה ורבים מהשותפים לעשייתה זכו בפרסים על תרומתם לה. הסדרה זכתה גם בפרס "הסדרה הבינלאומית הטובה ביותר" בפסטיבל "Series Mania" ובכך הפכה לסדרת הטלוויזיה הישראלית הראשונה בהיסטוריה של הטלוויזיה הישראלית שזוכה בפרס בינלאומי חשוב טרם תחילת שידורה בישראל, ומבלי ששודרה באף מדינה בעולם.
יוצרי הסדרה הוזמנו להפיק עונה שנייה שלה, שתהיה בת עשרה פרקים. בנוסף, הסדרה תעובד לגרסה אמריקאית על ידי רשת אמזון, אותה יפיק ג'ייסון קייטמיס.
ביוני 2019 זכתה הסדרה בשלושה פרסים בפסטיבל מונטה קרלו: שניים משחקני הסדרה, נעמי לבוב וניב מג'ר, זכו בפרס על תפקידם בסדרה, בנוסף לפרס הקומדיה הטובה ביותר שהוענק לה.
באוגוסט 2019 זכתה הסדרה בגראנד פרייז בטקס פרסי הדרמה בסאול והפכה לסדרה הישראלית השנייה מעולם שזוכה בפרס זה.
ביוני 2020 הזמינה פריים וידאו גרסה אמריקאית של "על הספקטרום" בשם "As We See It", לאחר שבשנת 2019 הפיקה פיילוט. הסדרה עלתה לראשונה ב-21 בינואר 2022 וכללה עשרה פרקים.
פרקים > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 1 | 1 | שועל שאל שאלה | 22 במאי 2018 |
| 2 | 2 | בואי רומבה | 29 במאי 2018 |
| 3 | 3 | בית חם | 5 ביוני 2018 |
| 4 | 4 | כן אני בודד | 12 ביוני 2018 |
| 5 | 5 | לבקש משאלה | 19 ביוני 2018 |
| 6 | 6 | לצאת החוצה | 26 ביוני 2018 |
| 7 | 7 | איך אני מרגיש | 3 ביולי 2018 |
| 8 | 8 | לא רוצה להיות ביצה | 10 ביולי 2018 |
| 9 | 9 | נוירוטיפיקלים | 17 ביולי 2018 |
| 10 | 10 | כל כך הרבה אולי | 24 ביולי 2018 |
הערות שוליים

1 2  אבנר שביט‏, הישג ענק לסדרה "על הספקטרום" של yes: זכתה בפסטיבל Series Mania, באתר וואלה, 5 במאי 2018
↑  גילי איזיקוביץ,'"`UNIQ--nowiki-00000003-QINU`"'"על הספקטרום": דרך עיניהם, האנשים הרגילים נראים משונים מאוד, באתר הארץ, 21 במאי 2018
↑  עידו הלמן,'"`UNIQ--nowiki-00000005-QINU`"'‏"על הספקטרום": הישג לטלוויזיה הישראלית, באתר ‏מאקו‏, 22 במאי 2018
↑  סמדר שילוני,'"`UNIQ--nowiki-00000007-QINU`"'"על הספקטרום": דרך מענגת לקבל את השונה, באתר ynet, 22 במאי 2018
↑  איתי שטרן,'"`UNIQ--nowiki-00000009-QINU`"'"על הספקטרום" - קחו נשימה ארוכה לצלילה אנושית שלא הכרתם, באתר הארץ, 22 במאי 2018
↑  ד"ר אמיר טל,'"`UNIQ--nowiki-0000000B-QINU`"'"על הספקטרום": מאחורי הקלעים, באתר בית אקשטיין מקבוצת דנאל, ‏22 במאי 2018
↑  איתי שטרן,'"`UNIQ--nowiki-0000000D-QINU`"'הסדרה הישראלית "על הספקטרום" תשתתף בפסטיבל טרייבקה, באתר הארץ, 21 במרץ 2018
↑  איתי שטרן,'"`UNIQ--nowiki-0000000F-QINU`"'הסדרה הישראלית "על הספקטרום" זכתה בפסטיבל "סירייס מניה" בצרפת, באתר הארץ, 6 במאי 2018
↑  "על הספקטרום": מאחורי הצלילים, באתר yes,‏ 2 באוגוסט 2018
↑  '"`UNIQ--nowiki-00000013-QINU`"' יהודה נוריאל,'"`UNIQ--nowiki-00000014-QINU`"'בלי פילטרים, באתר "ידיעות אחרונות", 11 ביוני 2018
↑  יש למה לחכות: "על הספקטרום" תמשיך לעונה שנייה, באתר וואלה, 24 ביולי 2018
↑  '"`UNIQ--nowiki-00000017-QINU`"'נירית אנדרמן,'"`UNIQ--nowiki-00000018-QINU`"'אמזון תפיק פיילוט אמריקאי ל"על הספקטרום" של יס, באתר הארץ, 15 במרץ 2019
↑  מערכת tvbee,'"`UNIQ--nowiki-0000001A-QINU`"'‏שאפו: "על הספקטרום" קטפה 3 פרסים בפסטיבל מונטה קרלו, באתר ‏מאקו‏, 18 ביוני 2019
↑  לינוי משעלי,'"`UNIQ--nowiki-0000001C-QINU`"'‏גאווה ישראלית: הסדרה "על הספקטרום" זכתה בפרס בינלאומי, באתר "סרוגים", 19 ביוני 2019
↑  "Seoul International Drama Awards-Winners of 2019". SDA. נבדק ב-2019-08-29.
↑  "Hellokpop SIDA-Winners of 2019". נבדק ב-2019-08-29.
↑  סמדר שילוני,'"`UNIQ--nowiki-00000023-QINU`"'הגרסה האמריקנית ל"על הספקטרום": הישראלים עשו את זה טוב יותר, באתר ynet, 23 בינואר 2022
| 0 | 1 | 2 |
| --- | --- | --- |
| הקודם: 2017 – פאודה | פרס האקדמיה לטלוויזיה - סדרת הדרמה  2018 - על הספקטרום | הבא: 2019 - הנערים |
נויורק

ערך זה עוסק בסדרת טלוויזיה ישראלית. אם התכוונתם לעיר ניו יורק ראו ניו יורק. אם התכוונתם למשמעות אחרת, ראו .
| --- | --- |

 סוגה:  דרמה, קומדיה שחורה, קומדיה
 יוצרים:  שוקי בן-נעים 
 כותבים:  שוקי בן-נעים 
 בימוי:  אריאל בנבג'י 
 שחקנים:  אושרי כהן יובל שרף איתי תורג'מן מגי אזרזר עדו ברטל  מירב פלדמן נוה צור
 פסקול:  קותי וסאבו
 ארץ מקור:  ישראל 
 שפות:  עברית
 מספר עונות:  3
 מספר פרקים:  148
 הפקה
 מפיקים בפועל:  ליאת רוויה, רענן גרשוני - יהונתן פארן, רחל פארן
 חברת הפקה:  דורי מדיה דרסט 
 אתר צילומים:  ישראל 
 צלמים:  עמית יסעור
 אורך פרק:  25 דק' 
 שידור
 רשת שידור:  yes
 תקופת שידור מקורית:  20 במאי 2012 – 11 בנובמבר 2014
 קישורים חיצוניים
 אתר רשמי
 דף התוכנית ב-IMDb
 
נויורק היא סדרת טלוויזיה מסוגת דרמת פשע יומית. הסדרה עוקבת אחרי יוסי אלחריזי, הבן הצעיר במשפחת פשע ידועה מנתניה שנמלט לניו יורק, מסתבך בדרך ומצליח לסבך גם את חבריו בבעיות שלו.
באוקטובר 2013 נמכרה הסדרה לרשת CBS.
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 49 | 49 | 20 במאי 2012 | 25 ביולי 2012 |
|  | 2 | 50 | 50 | 21 ביולי 2013 | 6 באוקטובר 2013 |
|  | 3 | 49 | 49 | 31 באוגוסט 2014 | 11 בנובמבר 2014 |
עלילה > עונה 1

יוסי אלחריזי, הבן הצעיר במשפחת פשע ידועה מנתניה, נמלט לעיר ניו יורק שבארצות הברית מאימת אחיו למחצה, ראובן ופרץ. בניו יורק הוא פוגש בחבורת צעירים ישראליים, אשר חלומם להצליח בעיר. במהלך העונה יוסי גורר אותם לעולם הפשע ועסקי הסמים.
עלילה > עונה 2

לאחר אירועי העונה הראשונה מתגלה שיוסי מנהל חיים בורגניים בוויסקונסין, ואף עומד להתחתן עם מיה, חברתו. אך כאשר "פקס רומנה" – ארגון בינלאומי המתעסק בסחר בנשק – מעוניין בידע שלו, הוא וחבריו נגררים חזרה לעולם הפשע.
עלילה > עונה 3

משפחת אלחריזי הנתנייתית מנסה לחזור למוטב ולהלבין את עסקיה, אך מתקשה לזנוח את עברה הפלילי. בינתיים בניו-יורק, יוסי וחבורתו נכנסים לעולם ההייטק והביג דאטה באינטרנט, במטרה להרוויח כסף חוקי. במקביל נערכים חיפושים אחר תוכנה היכולה לחזות את העתיד.
הדמויות > החבורה

יוסי אלחריזי (אושרי כהן) - הבן הצעיר של משפחת אלחריזי, נולד מחוץ לנישואין. צעיר תמים וחסר כל קשר לפשע שנמלט מאחיו ראובן, שניסה לרוצחו בשל מוצאו. מתחזה לאיש שפגש בטיסה בשם אילן סיבוני. במהלך העונה הראשונה עובר לעולם הפשע כדי לנקום בראובן, ובמהלך הסדרה מתגלה כפושע המסוכן ביותר באזור. בעונה הראשונה ניהל מערכת יחסים עם ענת, ובעונה השנייה ניהל מערכת יחסים עם מיה. ובסוף העונה השלישית נראה שיוסי וענת חזרו.
לירון זכריה קפאח (איתי תורג'מן) - צעיר ישראלי תאב בצע, נטול מצפון, עקשן חסר עמוד שידרה וחלקלק. חסר סבלנות, אוהב שהכול מתנהל כפי שהוא רוצה. בעונה הראשונה והשנייה היה סוחר סמים גדול של אקסטזי ו"יאבה". בעונה השלישית הגה את הרעיון של "אקאטרול" - משחק לסמארטפון שהצליח בכל העולם. התחתן עם שמרית בסוף העונה השלישית.
ענת לוי (יובל שרף) - שוטרת סמויה המתאהבת ביוסי. חכמה, פיקחית, אינטרסנטית וערמומית. בעונה הראשונה מנהלת רומן עם דגן כדי לגלות עליו מידע ולאחר מכן עם יוסי מאותה הסיבה ובסוף העונה מנסה להפליל אותו ואת החבורה. בעונה השלישית מתארסת לישי אך בוגדת בו עם יוסי לקראת סוף העונה. לבסוף היא רוצחת את ישי.
שמרית מעוז (מגי אזרזר) - אישה ראוותנית ותאוותנית שמפתה גברים לצורך השגת צרכיה. בעונה השנייה עבדה כמזכירה בפקס רומנה. בעונה השלישית מפתחת ביחד עם לירון את "אקאטרול" בזמן שהם מנהלים רומן. אחרי שנפרדו ניהלה רומן עם נדב. אחרי שנדב מביים את מותו היא ולירון חוזרים ולבסוף מתחתנים.
נדב פרידנברג (עדו ברטל) - דתל"ש, בוגר שייטת 13. תחילה היה תמים ובעל חלומות גדולים. לאט לאט אחרי שרצח יותר ויותר אנשים הפך ל"קילר" של החבורה. בעונה הראשונה כמעט והתחתן עם שניקווה (זונה, גרושתו של לירון). במרבית העונה השנייה היה ביחד עם מריסול - מקסיקנית נשואה שבעלה הכה אותה עד שנדב מתערב. בעלה מנסה להרוג את טליה בהוראת עמנואל כדי לחרחר מלחמה בין פרץ והמשפחה ליוסי ופקס רומנה. לבסוף היא מחליטה להתנזר. לאחר מכן הוא כמעט ומתחתן גם עם אילנית, אחותו של לירון. אחרי שישי אומר לו שאופן משחקו באקאטרול מעיד על היותו פסיכופת מחליט להפוך לרוצח שכיר דרך ה־דארקנט ועוזב את החבורה. ביים את מותו כדי לעזור לחבורה אחרי שקיבל הצעה להרוג את יוסי.
טליה מאור (מירב פלדמן) - בחורה טובה שברחה מבעלה האכזרי לניו יורק. בעונה הראשונה היא מתאהבת בג'וש והם מתחתנים אבל בעלה – שעל פי סיפוריה מת – חזר לרדוף אותה. התחתנה עם פרץ בסוף העונה השנייה.
ישי גרינברג (רועי אדר) (עונה 3) - ארוסה של ענת וגאון מחשבים שעובד על תוכנה לחיזוי רעידות אדמה. בעבר היה אידיאליסט בלתי מתפשר שרצה לשנות את העולם, עד שהשתנה לרעה בעקבות קשר עם אנשים מפוקפקים. הרג את ארתור שהתגלה כאחנאתון, חטף את ענת וניסה להכריח את יוסי למות. לבסוף ענת הורגת אותו.
מיה (נלי תגר) (עונה 2) - אהובתו של יוסי בעונה השנייה, ובתו של מתווך נדל"ן ישראלי אשר מעוניינת לעזוב את ויסקונסין ולחיות את חייה בניו יורק עם יוסי. לאחר ניסיון של אפרת לחסל אותה וכתוצאה מכך אביה נהרג, אמרה מיה ליוסי שהיא לא מעוניינת לראות אותו יותר לעולם.
אילנית קאפח (תימור כהן) (עונה 2) - אחותו הקטנה של לירון אשר מתערבבת בעסקי הסמים.
הדמויות > משפחת אלחריזי

פרץ אלחריזי (זהר ליבה) - בן למשפחת אלחריזי, אדם כוחני וחמום מוח. האיש שעושה את מירב הרציחות בשביל המשפחה. התחתן עם טליה בסוף העונה השנייה. בעונה השלישית נולד להם בן וכתוצאה מזה הוא חזר למוטב, זנח את עולם הפשע ופתח את קופיפלא.
ג'קי אלחריזי (יגאל נאור) - ראש משפחת הפשע אלחריזי, וגנגסטר מזדקן. בעונה הראשונה היה בקומה כתוצאה מניסיון התנקשות. בעונה השנייה נכנס עם בנו ראובן לכלא. שוחרר על ידי פקס רומנה וחזר לישראל לעשות עסקי סמים. בעונה השלישית התחיל רומן עם עיתונאית שלאחר מכן התגלתה כמרגלת ולבסוף הוא מקריב את חייו למען משפחתו.
אלי אלחריזי (נוה צור) - בנם של ראובן ואיבון. בעונה השנייה עוזר לפרץ בכל הקשור להעברת הסמים לניו יורק. בעונה השלישית מתגייס ל-8200 דרך קומבינה שאשר מלכה מסדר לו. שם הוא פוגש בחזי, וביחד הם מפענחים את הצופן של התוכנה של מלכה. השניים מנהלים רומן.
לאה אלחריזי (מירב גרובר) - אשתו של ג'קי ואמם של ראובן ופרץ. אישה חזקה ואמיצה, אשר אוהבת את ג'קי אהבה גדולה למרות בגידותיו בה. בעונה השלישית היא מנסה בדרכים שונות לגלות איך ראובן נהרג.
ראובן אלחריזי (יוסי מרשק) (עונות 1–2) - הבן הבכור של משפחת אלחריזי. פושע מתוחכם, גאון קרימינלי וחלקלק. את מרבית העונה הראשונה בילה בכלא. לאחר שהשתחרר עשה עסקי סמים עם אדם בשם דימה, ראש המאפיה הרוסית בניו יורק. לאחר שיוסי מסכסך ביניהם שניהם נכנסים לכלא. בעונה השנייה ביים את מותו עבור פקס רומנה ששחררו אותו מן הכלא. הוא סוחט את יוסי וכתוצאה מכך יוסי הורג אותו. ראובן רצח את אימו של יוסי, רחל וניסה לרצוח את ג'קי, יוסי ופרץ.
איבון אלחריזי (ריימונד אמסלם) (עונה 1) - אשתו של ראובן. התגרשה ממנו בסוף העונה הראשונה.
עזרא דנין

| --- | --- |

מימין לשמאל: עמינדב אלטשולר, עזרא דנין ויצחק ארנון בצילום משנות השלושים. ברקע העיר באר שבע
 לידה:  2 באוגוסט 1903 יפו, האימפריה העות'מאנית 
 פטירה:  31 במאי 1984 (בגיל 80) חדרה, ישראל 
 מדינה:  ישראל 
 
עזרא דנין (2 באוגוסט 1903 – 31 במאי 1984) היה איש הש"י - שירות הידיעות של ארגון "ההגנה" בתקופת היישוב ויועץ לענייני ערבים במשרד החוץ בתקופת המדינה.
ביוגרפיה

עזרא דנין נולד ביפו בתשעה באב תרס"ג. אביו יחזקאל דנין (סוכובולסקי) היה מאנשי העלייה הראשונה, ואמו, רחל, הייתה בת למשפחה מ"היישוב הישן" - בתו של יהושע ילין ואשתו שרח. בתקופת ילדותו ביפו בא במגע רב עם ערבים, שהיו אז רוב מוחלט של תושבי העיר. אז, וגם בשנים הבאות, רכש ידע רב בשפה, בהווי ובתרבות הערביים. יחזקאל ורחל דנין היו ממייסדי אחוזת בית והקימו את ביתם בה ב-1910. בעת מלחמת העולם הראשונה עקרה משפחתו לרחובות. לאחר לימודיו התיכוניים, בבית הספר למסחר, למד דנין חקלאות במקווה ישראל. בשנים שלאחר מכן עסק בחקלאות במקומות שונים בארץ: רעננה, בנימינה ועוד, ולבסוף, לאחר נישואיו, קבע את ביתו בחדרה, אשר בסמוך אליה רכש פרדס.
בצעירותו לא עסק כמעט דנין בפעילות ביטחונית. באמצע שנות השלושים, עוד טרם הצטרף לארגון ביטחוני כלשהו, נוכח דנין לדעת כי קשריו העמוקים עם הערבים, ומידע שהפיק עקב כך, תורמים משמעותית לביטחון היישוב. עוד טרם ייסוד הש"י בשנת 1940 עמד עזרא דנין בראש שירות הידיעות האזורי של ההגנה במרכז הארץ ("גליל תיכון"). מאז ייסוד הש"י ועד למלחמת העצמאות עמד דנין בראש המחלקה הערבית של הש"י. היה ממקימי המחלקה הסורית של הפלמ"ח, שכללה מסתערבים שחדרו לסוריה וללבנון, שהיו בשלטון וישי בשנת 1941, לשם איסוף מודיעין לקראת הפלישה הבריטית שהתבצעה ביולי 1941.
ב-17 בנובמבר 1947, ערב ההצבעה על תוכנית החלוקה, נתלווה דנין אל גולדה מאיר (אז מאירסון) לפגישתה עם מלך ירדן עבדאללה הראשון בנהריים, בה נכח גם אליהו ששון (מומחה לענייני ערבים ולימים שר בממשלת ישראל). דנין כתב את פרוטוקול הישיבה. המלך הביע עמדה אוהדת להקמת מדינה יהודית בארץ ישראל, אמר כי הוא חפץ כי המדינה הערבית שתוקם על פי הצעת החלוקה תצורף לממלכתו והבטיח לכרות ברית עם המדינה היהודית. הפגישה השנייה נערכה בארמונו של המלך בעמאן ב-12 במאי 1948, בניסיון לשכנעו שלא להצטרף למלחמה, כשנתברר כי הוא עומד לשלוח את הלגיון הערבי למלחמה. דנין נתלווה לגולדה כמתורגמן וכמומחה לענייני ערבים. גולדה מאיר באה לפגישה מחופשת לאשה ערביה ודנין התחזה לבעלה. בפגישה לא הכחיש המלך את הבטחתו בפגישה הקודמת, אך אמר כי הדבר יצא מכלל שליטתו וכי עתה הוא אחד מחמישה שליטים ערביים המעורבים בעניין ארץ ישראל. המלך הציע כי ארץ ישראל תהיה בשליטת ממלכת ירדן והיהודים יזכו לאוטונומיה ולייצוג בפרלמנט. מאיר ודנין אמרו למלך כי הוא ינוצח במלחמה וגולדה נפרדה ממנו במילים: "נפגש לאחר המלחמה".
לאחר קום המדינה היה דנין יועץ לענייני ערבים והמזרח התיכון במשרד החוץ. דנין היה תושב חדרה והוענק לו התואר יקיר העיר חדרה.
עזרא דנין נפטר בשנת 1984.
הבוטנאי פרופ' אבינעם דנין הוא אחיינו מצד אחיו, חירם.
עמדתו בנוגע למצוקת יהודי ארצות ערב במהלך מלחמת העצמאות

שאלת גורלם של יהודים שנותרו במדינות ערב הפכה סוגיה דחופה עם התרחבות המאבק הצבאי. יחד עם זאת, הממשלה הגיעה למסקנה שלמרות האירועים החריגים הם אינם מצויים ב"סכנת השמדה", ולכן הוחלט להסתפק במעקב אחר ההתפתחויות בכל מדינה. האחריות לטיפול בעניינם פוצלה בין מחלקת המזרח התיכון במשרד החוץ ובין המחלקה ליהודי ארצות ערב בהסתדרות הציונית. חילוקי דעות בין שני הגופים הובילו לבסוף להפסקת שיתוף הפעולה. בניגוד לדעתו של אליהו ששון, שטען כי החלטות שיתקבלו בשלב זה ישליכו בעתיד על יחסי ישראל וארצות ערב, טען דנין שלמשרד החוץ אין כל נגיעה בעניין וכי "שיקול עדתי" היה מעורב בבחירת אנשי המחלקה שטיפלה ביהודי ערב בהסתדרות הציונית. כך כתב:
הרגשתי בעניין זה קשה ומעיקה. יום־יום מרעישים אותנו באיומים ובהודעות על יהודים אומללים אלה שנשארו כבני־תערובות. אני משוכנע שהתמונה היא מסולפת ומוגזמת, אם כי יש בה סכנות חמורות. אולם עצבנות בלתי-תכליתית לא תקדם אותנו בשטח זה.